Iván Campo első profi klubja a CD Alavés volt, majd megfordult a Real Valladoidban és a Valencia CF-ben is, de az RCD Mallorca csapatával futott be, 1998-ban. Bekerült a spanyol válogatottba is, megfordult s pályára lépett a franciaországi világbajnokságon, majd a Real Madridba igazolt. A királyi klubban viszont soha nem tudott gyökeret verni, bár akadtak jó mérkőzései, például a 2000-es BL-döntő, ahol kiválóan futballozott együtt a szintén sokat kritizált Aitor Karankával. 2002 nyarán, Pavón feltűnésével nem maradt helye Iván Campónak a Realban, így kölcsönadták egy esztendőre a Bolton Wanderersnek, akik ott marasztalták őt a szezon végén, hiszen ingyen hajlandó volt róla lemondani a spanyol klub.